== Christian 7.s udlandsrejse ==
Den [[6. maj]] 1768 tog Christian 7. på en udlandsrejse. Struensee kom med som rejselæge med en årlig løn på 500 rigsdaler. Den fungerende livlæge, [[Hans Piper]],<ref name="piper">[https://books.google.dk/books?id=4r7a224tiQEC&lpg=PA2&dq=%22Struensees%20vej%20til%20skafottet%20%E2%80%93%20fornuft%20og%20%C3%A5benbaring%20i%20Oplysningstiden%22&hl=da&pg=PA18#v=onepage&q=piper&f=false Glebe-Møller, J. (2007) Struensees vej til skafottet: fornuft og åbenbaring i Oplysningstiden]. Museum Tusculanum, side 18. {{ISBN|9788763505130}}</ref> var 65 år gammel<ref>[https://slaegtsbibliotek.dk/924540.pdf Ingerslev, V. (1873) Danmarks Læger og Lægevæsen fra de ældste Tider indtil Aar 1800]. Anden Deel. E. Jespersen, Kjøbenhavn. s. 313.</ref> og tog ikke med på den store udlandsrejse.<ref name="piper" /> Med på turen var også Bernstorff, som var fast besluttet på personligt at holde opsyn med kongen. Allerede da havde Christian 7.s problemer vist sig, og det var for Bernstorff magtpåliggende at vise et godt billede udadtil på denne rejse til nogle af [[Europa]]s førende kongehuse.
Jura Titler Religion Samfund Historie Videnskab Død Uddannelsesinstitutioner Kriminalitet Universiteter